./data/phi1017/phi013/phi1017.phi013.perseus-lat2.xml
Seneca
" Habeo," inquit, " quod volui, quod petii ; nec paenitet nec   paenitebit nec ulla iniquitate me eo fortuna perducet, ut hanc vocem audiat : ' Quid mihi   volui ? Quid nunc mihi prodest bona voluntas ? ' " Prodest et in eculeo, prodest et in igne   ; qui si singulis membris admoveatur et paulatim vivum corpus circumeat, licet ipsum cor   plenum bona conscientia stillet : placebit illi ignis, per quem bona fides conlucebit